**TÁJÉKOZTATÓ ÓVODAI BEIRATKOZÁSRÓL**

**Az Emberi Erőforrások Minisztériuma (EMMI) 7/2020 (III.25) sz Határozata alapján**

**Kedves Szülők!**

Az Ináncsi Óvodában és intézményegységeiben – Ináncsi Óvoda Csobádi Tagóvodája, Hernádszentandrási Óvoda – **az óvodai beiratkozás 2020. április2. és április 21. között valósul meg,** **a veszélyhelyzet által megkövetelt egészségügyi szempontokra különös figyelemmel.**

Az intézmény a fenntartótól megkapott lista alapján ***2020. április 21-ig felveszi a felvételi körzetébe tartozó*** valamennyi olyan gyermeket, akik vonatkozásában nem érkezett hozzá jelzés arról, hogy másik óvoda felvette volna őket. Azaz valamennyi, az adott településen élő, ott lakcímmel rendelkező óvodaköteles gyermeket!

A szülőnek tehát nem kell bejönni az intézménybe, a beiratkozáshoz szükséges iratok bemutatására a gyermek első óvodai nevelésének napján kerül majd sor, azaz a beiratkozáshoz szükséges okiratokat az óvodák újbóli nyitásakor szükséges bemutatni.

Abban az esetben, ha intézményeink szabad férőhely alapján további felvételi kérelmeket is teljesíteni tud, úgy a hozzá beérkezett, nem a felvételi körzetben – azaz más településen - élő gyermekek felvételére is sor kerülhet, ehhez a szülő szándéknyilatkozata szükséges.

**A felvételről az óvodavezető április 30-ig hoz döntést, ezt követően írásban értesíti a szülőt, törvényes képviselőt.**

Nevelésbe vett, ideiglenes elhelyezésben lévő gyermek esetében, a gyám jogosult a beíratásra, kérjük ezt elektronikus úton jelezni az ovodainancs@gmail.com elérhetőségre!

**2020. szeptember 1-től kötelező óvodai nevelésben részt venni minden olyan gyermeknek, aki 2019. szeptember 1 és 2020. augusztus 31. között tölti be a 3. életévét.** *(2011. évi CXC törvény a nemzeti köznevelésről 8. § (2) bekezdés)*

Továbbra is kérheti az óvodai felvételt az a szülő, akinek a gyermeke betölti a 2,5 évet.

Az erre vonatkozó igényt szintén az ovodainancs@gmail.com elérhetőségre kérjük jelezni!

Ináncs, 2020. március 27.

 Rácz Zita

 óvodavezető